पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़। मंगलवार शाम पंजाब कला भवन-16 की सोभा सिंह आर्ट गैलरी में देशभर से आए 16 कलाकारों की पेंटिंग्स का ग्रुप शो,'वाइब्रेशन शुरू हुआ जिसका उद्घाटन मशहूर स्कल्पटर शिव सिंह ने किया। इसे ग्वालियर की आर्टिस्ट सुहानी जैन और बंगलुरु के आर्टिस्ट विशाल शर्मा ने संयुक्त रूप से ऑर्गनाइज किया है।
झांसी के किशन सैनी ऑयल ऑन कैनवास मीडियम में काम करते हैं। उनकी एक पेंटिंग में दिखाया गया है कि प्यार सबसे बड़ी ताकत है। जींस पहने मॉडर्न राधा जब एक मूर्ति को स्पर्श करती है तो उसमें भी जान आ जाती है। वहीं विशाल शर्मा ने 'मेडिटेशन थीम को आधार बनाकर अपनी पेंटिंग्स बनाई हैं। नारी शक्ति उजागर और मानवीय संवेदनाओं से भरी पेंटिंग्स इस शो की खास बात हैं। वहीं किसी ने प्रकृति के दर्द को कैनवास पर खूबसूरती से उकेरा है। कलाकार ने प्रकृति को अपनी शक्ति के रूप में दर्शाया है। चंडीगढ़ के बाद सभी कलाकार ग्वालियर और बंगलुरु में अपना आर्ट शो करेंगे।
यह शो 7 जून तक सुबह 11 से शाम 7 बजे तक चलेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn